EPUBLIKA HRVATSKA

KRAPINSKO-ZAGORSKA ŽUPANIJA

**OSNOVNA ŠKOLA ZLATAR BISTRICA**

**Zlatar Bistrica, V. Nazora 10**

KLASA: 400-02/23-01/01

URBROJ: 2140-83-23-01

Zlatar Bistrica, 24. veljače 2023.

**OBRAZLOŽENJE I. IZMJENE FINANCIJSKOG PLANA**

**OŠ ZLATAR BISTRICA ZA 2023. GODINU**

1. **Uvod – o radu škole**

Djelokrug rada Osnovne škole Zlatar Bistrica je osnovnoškolsko obrazovanje i srodne aktivnosti vezane uz obrazovanje djece osnovnoškolske dobi.

Školu pohađa 195 učenika osnovnoškolske dobi, raspoređena u 13 razrednih odjela od prvog do osmog razreda.

Nastava je organizirana u dvije smjene, ujutro i poslijepodne. Provodi se sukladno kurikulumima za nastavne predmete i međupredmetne teme, nastavnom planu za osnovnu školu, naputcima Ministarstva znanosti i obrazovanja, Godišnjem planu i programu te Kurikulumu Škole za školsku godinu 2022./2023.

Osnovna škola obavlja djelatnost odgoja i obrazovanja učenika i osigurava:

* sustavan način poučavanja učenika, unapređuje razvoj učenika u skladu s njihovim sposobnostima i sklonostima
* razvija svijest o nacionalnoj pripadnosti, očuvanju povijesno-kulturne baštine i nacionalnog identiteta
* odgaja i obrazuje učenike za odgovorno sudjelovanje u demokratskom i multikulturalnom svijetu
* osposobljava učenike za cjeloživotno učenje.

Sve nabrojeno Škola ostvaruje u sklopu redovite nastave, dodatne, dopunske, izborne nastave te slobodnih aktivnosti, sudjelujući u projektima, organizirajući posjete kulturnim ustanovama, organiziranjem izleta te škole plivanja. Osim redovitog obveznog osnovnog obrazovanja u školi se odvija program učenja engleskog jezika kao izvanškolska aktivnost koji financira Općina Zlatar Bistrica. Uz program ranog učenja engleskog jezika, održava se i program građanskog odgoja i obrazovanja kao izvanškolska aktivnost koji financira Krapinsko-zagorska županija.

U školi je zaposlen 41 radnik, od čega 27 učitelja (na puno i nepuno radno vrijeme). Zaposlenici rade na vlastitom profesionalnom razvoju kroz kontinuirano usavršavanje (seminari, stručni skupovi, aktivi) te podižu kvalitetu nastavnog i ostalog rada.

Škola ima zgradu škole u kojoj se odvija nastava. Nakon što je u siječnju 2016. godine izgorjela sportska dvorana 2021. godine je otvorena novoizgrađena sportska dvorana koju koristimo za nastavu Tjelesne i zdravstvene kulture, ali i za druge potrebe.

U školi je ukupno 8 učionica uz 2 kabineta i knjižnicu.

Za učenike koji imaju sukladno Zakonu o odgoju i obrazovanju u osnovnoj i srednjoj školi pravo na prijevoz on je organiziran školskim kombijem. Organizirano je dežurstvo za prihvat učenika kod dolaska u školu i dežurstvo poslije nastave do odlaska učenika kući.

Financijski plan za 2023. do 2025. godinu rađen je sukladno uputama Krapinsko-zagorske županije temeljem financijskog plana i realizacije u 2022. godini.

1. **Obrazloženje programa**

Projekcija u 2023. – 2025.

Prioritet škole je kvalitetno obrazovanje i odgoj učenika koje se ostvaruje kroz: stalno usavršavanje nastavnog kadra te podizanje nastavnog standarda na višu razinu, poticanje učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja, prijave na literarne i likovne natječaje, školske projekte, priredbe i manifestacije u školi i općini, poticanje za sudjelovanje na sportskim aktivnostima, uključivanje kroz natjecanja na školskoj razini i šire, organiziranje zajedničkih aktivnosti učenika i učitelja tijekom izvannastavnih aktivnosti i druženja kroz kolektivno upoznavanje kulturne i duhovne baštine, poticanje razvoja pozitivnih vrijednosti i natjecateljskog duha kroz razne nagrade najuspješnijim razredima, grupama i pojedincima.

1. **Zakonske i druge pravne osnove**

Zakonske podloge na kojima se zasnivaju programi odgoja i obrazovanja su:

* Zakon o odgoju i obrazovanju u osnovnoj i srednjoj školi (NN br. 87/08., 86/09, 92/10, 105/10, 90/11, 5/12, 16/12, 86/12, 126/12, 94/13 i 152/14, 07/17, 68/18, 98/19, 64/20, 151/22)
* Zakon o ustanovama (NN br. 76/93, 29/97, 47/99, 35/08, 127/19, 151/22)
* Zakon o proračunu, (NN br. 144/21)
* Zakon o izvršavanju Državnog proračuna Republike Hrvatske za 2022. godinu

NN [62/22](https://www.zakon.hr/cms.htm?id=54466), [131/22](https://www.zakon.hr/cms.htm?id=54463)

* Zakon o javnoj nabavi, (NN br. [120/16](https://www.zakon.hr/cms.htm?id=53986), [114/22](https://www.zakon.hr/cms.htm?id=53983))
* Državni pedagoški standard osnovnoškolskog sustava odgoja i obrazovanja (NN 63/08, 90/10)
* Statut škole
* Godišnji plan i program rada škole
* Kurikulum Škole

**4. Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava financiranja rada Osnovne škole su:

* Državni proračun - odnose se na plaće zaposlenih, božićnice, regres, jubilarne nagrade, dar djeci, pomoći, troškovi plaća po sudskim presudama, udžbenici
* Proračun jedinice lokalne samouprave - Općina Zlatar Bistrica – sufinanciranje troškova nagrada za učenike, škole plivanja, sufinanciranje naknade plaće pomoćnice u nastavi
* Sredstva osnivača - Proračun Krapinsko-zagorske županije – financiranje rashoda poslovanja planirana primjenom financijskih pokazatelja iz Upute za izradu proračuna, financiranje prehrane učenika u projektu Zalogajček, projekt Školska shema, financiranje naknade plaće pomoćnice u nastavi, financiranje prehrane učenika
* Prihodi - uplate roditelja za posebne aktivnosti škole (izleti, kino, kazalište)
* Donacije
* Erasmus+ projekt – projekt financira Agencija za mobilnost i programe EU – sredstva planirana za mobilnost učenika i učitelja u sklopu projekata

**5. Pokazatelji uspješnosti provođenju programa u prethodnoj godini**

Jedan od glavnih pokazatelja uspješnosti provođenja programa rezultati su koje učenici škole postižu na nastavi, izvannastavnim aktivnostima. na natjecanjima znanja, sportskim susretima i smotrama. Županijska natjecanja su održana prema planiranom programu. Također prijava projekata u koje učenici i djelatnici ulažu mnogo rada i truda velik su pokazatelj uspješnosti. Kroz različite projekte uredili smo učionicu na otvorenom, postavili pumpu za bicikle, vodilicu za bicikle, fontanu, uredili školsko jezerce i dr. te daljnjim trudom i radom želimo našim učenicima boravak u školi učiniti što ugodnijim. Svi razredni odjeli su tijekom godine realizirali terensku nastavu. Zbog ograničenih financijskih mogućnosti zaposlenici su manje od planiranog upućeni na stručna usavršavanja, seminare, stručne aktive i druge oblike stručnog usavršavanja.

**6. Obrazloženje financijskog plana**

U I. izmjenu financijskog plana za 2023. godinu uključen je prihod i rashod iz EU Fonda solidarnosti za obnovu matične Škole i to za uslugu izrade projektno-tehničke dokumentacije za sveobuhvatnu energetsku obnovu zgrade škole – glavni projekt s troškovima radova Osnovne škole Zlatar Bistrica.

Sastavila Ravnateljica

Barbara Martinec Jasna Kokot Pelko, prof.